Verder beskik Labori oor sowel 'n seuns - as 'n meisiekoshuis en kry leerders wat om koshuisverblyf aansoek doen voorkeur by toelating ten einde beide koshuise ekonomies te regverdig.
Aangesien Labori een van die min hoërskole in Sentraal Paarl is wat seuns sowel as dogters as leerders het, word voorkeur gegee aan dogters as dit by toelating vir die gewone studierigting kom.Dit is vanweë die feit dat dit hoofsaaklik seuns is wat om toelating tot die tegnologiese studierigting aansoek doen en dogtersgetalle vir die aanbieding van 'n gebalanseerde buitemuurse program noodsaaklik is.
Die vermoë om die voorgeskrewe skoolfonds te betaal, is nie 'n kriteria vir toelating nie. Verligting vir die betaling van skoolfonds kan voor 'n aansoek gedoen word en die regte prosedure moet in die verband gevolg word. Stawende bewyse moet ook voorgelê word.
Slegs leerders, wat na oordeel van die skoolhoof, in die normale gang van onderwys baat sal vind by inskrywing as leerder van hiedie skool, sal vir inskrywing oorweeg word.
Leerders sal slegs ingeskryf word indien hul ouderdom nie die aanvaarde ouderdom met 2 jaar oorskry nie.